Robert Hugh Benson

Robert Hugh Benson (1871–1914) var en engelsk anglikansk og senere katolsk prest, og forfatter. 

 Liv og virke 
Bakgrunn
Robert Hugh Benson er fjerde og yngste sønn av Edward White Benson, kansler av domkirken i Lincoln og senere erkebiskop av Canterbury, og hans hustru Mary. Han er lillebror til Arthur Christopher Benson og Edward Frederic Benson. En onkel var moralfilosofen Henry Sidgwick. 

Han ble oppdratt på Eton College og studerte deretter teologi og klassisk filologi ved Trinity College i Cambridge.

 Anglikansk prest
I 1894 ble han diakonviet og begynte sitt virke som predikant i Eton i Londons East End. Senere samme år ble han ordinert til prest i Church of England av sin far, som da var erkebiskop av Canterbury.

Etter farens død i 1896 dro han etter familiens ønske til Egypt. Etter hjemkomsten overtok han det sjelesørgeriske ansvar for Kemsing, og der ble en stor interesse for teater vakt i ham. I 1898 trådte han inn i Oppstandelsesfellesskapet i Mirfield - det var et kontemplativ anglikansk ordensfewllesskap som levde etter Benedikts regel, skjønt uten å måtte avlegge høytidelige ordensløfter. Der var han til 1903.

 Katolsk prest
Sin tvil rundt den anglikanske kirkes myndighet beskrev han senere i det selvbiografiske essayet Confessions of a Convert (1913). Dette var en tvil som var blitt forsterket etter lesningen av pave Leo XIIIs encyklika Apostolicae Curae, og som førte til at han konverterte til katolisismen den 11. september 1903. Etter ytterligere studier ble han ordinert til katolsk prest den 12. juni 1904 i basilikaen San Silvestro in Capite i Roma. Samme år vendte han tilbake til Cambridge.

Kort etter konverteringen ble han kjent. Det at han var sønn av en anglikansk erkebiskop bidro til oppmerksomheten. Det gjorde også koblingen til den like kjente kunstner Frederick Rolfe som også var konvertitt. Begge bidro også til å vekke oppstikte. De hadde mye kontakt med tett brevveksling seg imellom.

I 1907 flyttet Robert Benson til et hus i landsbyen Hare Street, som ble hans base for intensiv predikantvirke, folkemisjoner og åndelig veiledning. Mesteparten av hans omfattende forfatterskap stammer fra denne epoken av hans liv. Han skrev historiske romaner, samtidsromaner, skuespill og apologetiske verker.

Fremtidsromaner om 2007 og 1973
I 1907 skrev han sitt mest kjente verk, endetidsromanen Lord of the World, som ble oversatt til mange språk og utgitt i mange opplag. Boken kan betraktes som en forløper til det 20. århundres store dystopiske diktning. I det spekulative år 2007 han spådde der, har den anglikanske kirke og andre protestantiske kirkesamfunn smuldret opp og forsvunnet under en økende bølge av sekularisme og ateisme, og etterlatt en bekjempet og kjempende katolsk kirke som den eneste forkjemper for kristen sannhet. Nasjoner er bevæpnet med våpen som kan ødelegge en hel by fra luften i løpet av minutter, og eutanasi er mye praktisert og betraktet som et moralsk fremskritt. Antikrist er avbildet som en karismatisk sekulær liberaler som organiserer et internasjonalt organ viet til verdensfred og kjærlighet under hans ledelse.

I sin neste roman, The Dawn of All (1911), så Benson for seg en motsatt fremtid. Da skildrer han et scenario for år 1973 der den katolske kirke er gått seirende ut i England og verden over etter at Tyskland og Østerrike vant «keiserkrigen» i 1914; denne boken er også bemerkelsesverdig i sin ganske nøyaktige prediksjon av et globalt nettverk av passasjerfly.Hans såkalte volor aircraft får sin oppdrift ved hjelp av aerolite, en ekstremt «volatil» gass.

Historiske romaner
Come Rack! Come Rope! (1912) er en historisk roman som beskriver forfølgelsen av engelske katolikker under den elizabetanske æra. Blant hans historiske romaner er også reformasjonstrilogien By What Authority (1905), The King’s Achievement (1905), og The Queen’s Tragedy (1907).

 Verker 
Science fiction
 A Mirror of Shalott
 Lord of the World
 Dawn of All
Historisk fiksjon
 By What Authority?
 Come Rack! Come Rope! 
 Initiation.
 Oddsfish!
 The King's Achievement 
 The History of Richard Raynal, Solitary
Samtidsromaner
 The Light Invisible
 The Sentimentalists
 The Conventionalists
 The Necromancers 
 None Other Gods
 The Winnowing
 Loneliness
Barnebøker
 Alphabet of Saints, med Reginald Balfour og Charles Ritchie (Burns, Oates & Washbourne, 1905)
 A Child's Rule of Life, illustrert av Gabriel Pippet
 Old Testament Rhymes, illustrert av Gabriel Pippet
Andaktsverker
 Friendship of Christ
 Life in the World unseen
 More About Life in the World Unseen
 More Light
 Facts
 Here and Hereafter
Apologetische Werke
 Confessions of a Convert, 1914
 Religion of the Plain Man
 Paradoxes of Catholicism
 Papers of a Pariah
 Christ in the Church: A Volume of Religious Essays, 1913
Teaterstykker
 Cost of a Crown, a Story of Douay & Durham; a Sacred Drama in Three Acts
 A Mystery Play in Honour of the Nativity of Our Lord (Longmans, Green, and Co., 1908)
 The Upper Room, a drama of Christ's passion
 The Maid of Orleans, a drama of the life of Joan of Arc

 Referanser 

 Litteratur 
 Arthur Christopher Benson: Hugh: Memoirs of a Brother. (Once and Future Books), ISBN 978-1602100008
 Heinrich Kautz: Das Ende der sozialen Frage in der Schau Franz Herwigs und Robert Hugh Bensons. Benziger, Einsiedeln 1932  
 C.C. Martindale: The life of Monsignor Robert Hugh Benson (Longmans, Green & Co., 1916)
 Blanche Warre Cornish: Memorials of Robert Hugh Benson (Burns and Oates, 1915)
 Sr. M.R. Monaghan: Monsignor Robert Hugh Benson (Boolarong Publications, 1985)
 Janet Grayson: Robert Hugh Benson: Life and Works (University Press of America, 1998)

 Eksterne lenker 

 Biografi
 Verker av eller om Robert Hugh Benson i Internet Archive (scannede)
 Robert Hugh Bensons verker  i Project Gutenberg
 hos AuthorWars.com
 Hugh,  kort biografi, av hans bror Arthur Christopher Benson
 Webside om Robert Hugh Benson 
 Webside om Robert Hugh Benson (spansk)
 Bidrag hos AuthorWars.com  
 Bidrag hos CatholicAuthors.com 
 Bidrag hos Science Fiction Encyclopedia

Kategori:Engelske forfattere
Kategori:Engelske katolske prester
Kategori:Engelske anglikanske prester
Kategori:Personer fra distriktet Bracknell Forest